സ്റ്റുഡന്റ് പോലീസ് കേഡറ്റ് യൂണിറ്റ് ഉദ്ഘാടനം ചെയ്തു പൂഞ്ഞാര്: സെന്റ് ആന്റണീസ് ഹയര് സെക്കന്ഡറി സ്കൂളില് പുതുതായി അനുവദിച്ച സ്റ്റുഡന്റ് പോലീസ് കേഡറ്റ് യൂണിറ്റിന്റെ ഉദ്ഘാടനം നടന്നു. മുഖ്യമന്ത്രി പിണറായി വിജയന് പുതിയ എസ്പിസി യൂണിറ്റുകള് ഓണ്ലൈനായി ഉദ്ഘാടനം ചെയ്തു. സെബാസ്റ്റ്യന് കുളത്തുങ്കല് എംഎല്എ, ആന്റോ ആന്റണി എംപി, സിഎംഐ കോട്ടയം സെന്റ് ജോസഫ് പ്രൊവിന്സ് കോര്പറേറ്റ് മാനേജര് ഫാ. ജോസുകുട്ടി ഐക്കരപറമ്ബില് സിഎംഐ, പൂഞ്ഞാര് തെക്കേക്കര ഗ്രാമപഞ്ചായത്ത് പ്രസിഡന്റ് ജോര്ജ് മാത്യു, സ്വാതന്ത്ര്യ സമര സേനാനി എം.കെ. രവീന്ദ്രന് വൈദ്യര് എന്നിവരും ഓണ്ലൈനില് ആശംസകളര്പ്പിച്ചു. തുടര്ന്ന് സ്കൂള് ഹാളില് ചേര്ന്ന യോഗത്തില് പഞ്ചായത്ത് വൈസ് പ്രസിഡന്റ് റെജി ഷാജി അധ്യക്ഷത വഹിച്ചു. എസ്പിസി ഓഫീസ് മുറിയുടെ ഉദ്ഘാടനം ബ്ലോക്ക് പഞ്ചായത്ത് മെംബര് അജിത് കുമാര് ബി. നിര്വഹിച്ചു. എസ്പിസി യൂണിറ്റ് ലഭിച്ച സ്കൂളുകള്ക്ക് സംസ്ഥാന പോലീസ് മേധാവി നല്കുന്ന അനുമതിപത്രം ഈരാറ്റുപേട്ട പോലീസ് ഇന്സ്പെക്ടര് പ്രസാദ് അബ്രാഹം വര്ഗീസ് ഹെഡ്മാസ്റ്റര് റ്റോം കെ.എ.യ്ക്ക് കൈമാറി. സ്കൂള് മാനേജര് ഫാ. ചാണ്ടി കിഴക്കയില് സിഎംഐ, വാര്ഡ് മെംബര് അനില്കുമാര് മഞ്ഞപ്ലാക്കല്, സ്കൂള് പ്രിന്സിപ്പല് ബെന്നി തോമസ്, പിടിഎ പ്രസിഡന്റ് എം.സി. വര്ക്കി മുതിരേന്തിക്കല്, എംപിടിഎ പ്രസിഡന്റ് ആഷ ജോസ് തുടങ്ങിയവര് പ്രസംഗിച്ചു. പഞ്ചായത്ത് പ്രതിനിധികള്, പോലീസ് എക്സൈസ് ഫോറസ്റ്റ് ഉദ്യോഗസ്ഥര്, അധ്യാപക രക്ഷാകര്ത്തൃ പ്രതിനിധികള് എന്നിവര് പരിപാടിയില് പങ്കെടുത്തു.